次陶淵明正月五日游斜川韻
作者：蘇過
朝代：宋

paragraphs: 歲豐田野歡，客子亦少休。
糟牀有新注，何事不出游。
春雲翳薄日，磻石俯清流。
心目兩自閑，醉戧不驚鷗。
茅蔣誰氏居，雞鳴隔林丘。
曳杖叩其門，恐是沮溺儔。
但苦鴃舌談，爾汝不相酬。
筑室當爲鄰，往來無憚不。
澄江可寓目，長嘯忘千憂。
儻遂北海志，餘事復何求。